Orguz
Orguz je naseljeno mjesto u gradu Livnu, Bosna i Hercegovina. Naselje Orguz je udaljeno od grada Livna oko 13 km u smjeru jugozapada u podnožju planine Kamešnice. Prvi put se spominje 1400. godine u darovnici kralja Stjepana Ostoje, Hrvoju Vukčiću Hrvatiniću. Ipod sela teče potok Jaruga koji ponire u Salapića ponore, a iznad dominira pretpovijesna Gradina s koje se pruža pogled na cijeli livanjski kraj pa i dalje. Postoje i vidljivi ostaci rimske ceste koja je spajala Lipu s Prologom. S Gradine se može vidjeti i sam vrh Sveti Jure na planini Biokovo kod Makarske. Na području sela na mjestu koje se zove Jova Struga nalazi se stećak koji u narodu ima ime Mašet i za kojeg su vezane mnoge legende. Naselje Orguz ima oko 140 domaćinstava uglavnom staračkih, poštu, osnovnu školu (nekad centralnu, a danas područni odjel OŠ Livno) i matični ured, a se sastoji od četiri zaseoka: Novo selo, Čakori, Srednji Orguz i Gradina. Pripada župi Čuklić koju čine 6 podkamešničkih sela: Lipa, Čuklić, Ćosanlije, Tribić, Orguz i Prolog. Stanovništvo je većinom katoličke vjeroispovijesti. U naselju Orguz su zastupljena prezimena: Novo selo - Matan, Teklić, Kasalo, Lauš, Deronja, Papić, Repić i Buljan. Čakori - Liović, Šarić, Lauš. Srednji Orguz - Ištuk, Peraica, Čelan, Teklić, Poljarić, Pelivan, Repić, Maganjić, Baković, Kotarac, Mišić i Salapić. Gradina - Maganjić, Salapić, Kotarac, Knez, Vrdoljak, Teklić, Novokmet, Škoro, Matan i Čolić.